**PRESSEINFORMATION**

December 2014

**Mitsubishi skyder 2015 i gang med markant stærkere garantiforhold:
5 års fabriksgaranti giver nu Mitsubishi-købere mere tryghed – helt uden merpris**

En ny bil er en stor investering, og derfor er gode garantiforhold et væsentligt parameter, når danskerne køber bil. Hidtil har Mitsubishi givet 3 års fabriksgaranti på alle nye biler, men fra 1. januar 2015 bliver det endnu mere attraktivt at eje en ny Mitsubishi: Som standard kommer alle modeller nu med hele 5 års fabriksgaranti/

100.000 km. \*

Mitsubishi er kendt for sine pålidelige og driftssikre biler, og det er derfor en naturlig konsekvens, at mærket fra 1. januar 2015 kan tilbyde kunderne nogle af markedets bedste garantiforhold.

”Hos Mitsubishi har vi stor tillid til vores produkter, og det slår vi nu i endnu højere grad fast ved at forbedre kundernes garantiforhold så markant. Det er langt de færreste af vores konkurrenter, der kan tilbyde en garanti på 5 år, og vi er stolte af at være blandt de bedste på markedet, ” siger Christian Haugaard, adm. direktør for Mitsubishi Danmark.

**En ekstra sikkerhed**
To års yderligere fabriksgaranti betyder for kunderne en langt højere grad af sikkerhed, hvis uheldet alligevel skulle være ude, og man får brug for reparationer i forbindelse med materiale- eller fabrikationsfejl under garantien.

**Comeback til Mitsubishi**

Mitsubishi i Danmark har seriøse mål for mærket. I august lancerede Mitsubishi deres B-klasse bil; Space Star til en pris, der tidligere kun var set i klassen for mikrobiler. Det fik i den grad sat Space Star på salgslisten, der har solgt mere end 2.000 eksemplarer, og alene i november fik en flot 4. plads over Danmarks mest solgte biler. 5 års fabriksgaranti på alle modeller er endnu et stærkt kort fra Mitsubishi, og det bliver spændende at se, hvor på salgslisten Mitsubishi er om et år.

**Garanti**

\*5 års fabriksgaranti maks. 100.000 km. Gælder på alle nye modeller dog ikke i-MiEV

**Modelprogram – personbiler Modelprogram - varebiler**Space Star fra kr. 89.700 ASX Van fra kr. 139.995 ekskl. moms kr. 24.620
Lancer fra kr. 179.995 Outlander Van fra kr. 199.995 ekskl. moms kr. 32.881
ASX fra kr. 229.995 L200 Pick-up fra kr. 164.995 ekskl. moms kr. 32.191
Outlander fra kr. 349.995 Pajero Van fra kr. 409.995 ekskl. moms kr. 64.466

Priser ekskl. lev. kr. 3.780 og metallak. Ekskl. lev. kr. 3.780, metallak og moms. L200 lev. kr. 4.380